6. โครงการในอนาคต

6.1 การขยายตลาดต่างประเทศ

ในปี 2549 ที่ผ่านมา รายได้จากการส่งออกของบริษัทฯ ประสบความสำเร็จ 85%
ของเป้าหมายที่ตั้งไว้ คือ 270 ล้านบาท โดยที่รายได้จริงมีมูลค่าเท่ากับ 226 ล้านบาท
ซึ่งเป็นสัดส่วนเท่ากับยอดขายของปี 2548
และในขณะเดียวกันบริษัทสามารถจัดตั้งตัวแทนจำหน่ายในต่างประเทศเพิ่มขึ้น คือ ประเทศศรีลังกา
ลาว นอกจากนี้บางส่วนยังอยู่ในการพิจารณาการจัดตั้งตัวแทนจำหน่ายในอีกหลายประเทศ เช่น พม่า
คูเวต และกัมพูชา เป็นต้น

สำหรับปี 2550 นี้ ตั้งเป้าหมายขยายตลาดไปยังประเทศใหม่ๆ ได้แก่ กลุ่มประเทศเอเชียใต้ เช่น
อินเดีย ปากีสถาน ศรีลังกา เป็นต้น และ กลุ่มยุโรปตะวันออก ได้แก่ รัสเซีย เป็นต้น

-   โครงการสร้างแบรนด์ ROCKWORTH ในต่างตลาดประเทศ (ROCKWORTH Brand Building
    for Regional Country) โดยการจัดกิจกรรมการปรับภาพลักษณ์ของแบรนด์ ROCKWORTH
    ผ่านช่องทางตัวแทนจำหน่าย 23 แห่งใน 15 ประเทศ ในรูปแบบต่างๆ เช่น
    การจัดวางสินค้าROCKWORTH ในโชว์รูมตัวแทนจำหน่าย การออกงานแสดงสินค้า
    การจัดกิจกรรมสนับสนุนการขาย รวมทั้งการสื่อสารระหว่างเรื่องการสร้าง
    แบรนด์กับตัวแทนจำหน่ายในต่างประเทศ เป็นต้น

-   โครงการพัฒนาศักยภาพของ Dealer (Dealer’s competency development on
    Efficiency) เป็นโครงการทำการตลาดร่วมกันกับ Dealer เพื่อสร้างความแข็งแกร่ง
    ในตลาดปัจจุบันที่มีอยู่ในต่างประเทศ ไม่ว่าจะเป็นการร่วมมือกันขยายฐานลูกค้า
    การอบรมและสัมมนาเพื่อเพิ่มพูนความรู้เรื่องสินค้า รวมทั้งการสนับสนุนเครื่องมือทางการตลาด
    และกิจกรรมเยี่ยม Dealer ที่เกิดขึ้นเป็นประจำทุกปี

  โครงการจัดตั้งศูนย์กลางกระจายสินค้า (Distribution Center for International
  Market) เนื่องจาก การแข่งขันในปัจจุบัน
  ความรวดเร็วในการจัดส่งและการให้บริการเป็นหนึ่งในปัจจัยสำคัญที่ทำให้ธุรกิจประสบความสำเร็จ
  โดยเฉพาะอย่างยิ่งการค้าขายระหว่างประเทศ ดังนั้นโครงการสร้าง Distribution Center
  ในต่างประเทศ
  จะเป็นอีกโครงการหนึ่งที่จะสามารถตอบสนองต่อความต้องการสินค้าในต่างประเทศ
  เพราะจะทำให้ระยะเวลาในการจัดส่งรวดเร็วขึ้น
  ทั้งนี้สินค้าเฟอร์นิเจอร์มีขนาดใหญ่ทำให้ต้องขนส่งทางเรือ ที่ใช้เวลาในการจัดส่ง 3-30 วัน
  ขณะนี้อยู่ระหว่างการศึกษาความเป็นไปได้และความเหมาะสมของประเทศที่จะสร้างดังกล่าว
  ซึ่งต้องมีก่อให้เกิดประโยชน์สูงสุดต่อการจัดส่งสินค้าแก่ลูกค้าทั้งหมด

6.2 การขยายตลาดในประเทศ

ในปี 2549 บริษัทฯ ยังคงเน้นกลุ่มลูกค้างานโครงการ (Project Based Customers) ได้แก่
กลุ่มบริษัทขนาดใหญ่ (Corporate Customers), กลุ่มธุรกิจขนาดกลางหรือขนาดย่อม (SME
Customers), กลุ่มบริษัทนักออกแบบชั้นนำของประเทศ (Interiors Designers and
Architects), กลุ่มงานโครงการราชการและรัฐวิสาหกิจ และกลุ่มลูกค้าบริษัทญี่ปุ่น
ดังนั้นจึงมีการปรับโครงสร้างแผนกขายอีกครั้งเพื่อให้สามารถเข้าถึงกลุ่มลูกค้ามากยิ่งขึ้น
รวมทั้งการปรับปรุงอาคารสำนักงานใหญ่ บนถนนอโศก-ดินแดง เพื่อเป็นสำนักงานใหญ่ของบริษัทฯ
และเพื่อเป็นศูนย์แสดงสินค้าและจำหน่ายผลิตภัณฑ์ในเครือของบริษัททุกประเภท
มีเนื้อที่แสดงสินค้ากว่า 2,000 ตารางเมตร ได้เปิดให้บริการแล้วตั้งแต่เดือนมิถุนายน 2549

สำหรับปี 2550 ได้มีการจัดตั้งหน่วยงานใหม่เพื่อเพิ่มช่องทางการตลาดและการขาย คือ Channel
Management Team โดยรับผิดชอบในการจัดหาและบริหารช่องทางการขายใหม่ๆ
ทั้งในกรุงเทพฯและต่างจังหวัด ได้แก่ การรักษาความสัมพันธ์กับบริษัทผู้ออกแบบรายใหญ่
การสร้างความสัมพันธ์กับบริษัทผู้ออกแบบรายใหม่
และการสร้างความสัมพันธ์กับบริษัทต่างประเทศที่อยู่ในประเทศไทย
นอกจากนี้ยังมีการจัดตั้งหน่วยงานที่ปรึกษาผลิตภัณฑ์ Vitra เพื่อดูแลการขายสินค้า Vitra
ซึ่งเฟอร์นิเจอร์สำนักงานจากประเทศเยอรมัน
เชื่อมั่นว่าจะสามารถสร้างกลุ่มลูกค้าเพิ่มขึ้นโดยเฉพาะอย่างยิ่งกลุ่มตลาดบนหรือบริษัทร่วมทุนจากต่างประเทศ

ส่วนเรื่องการสร้างแบรนด์ที่ได้ดำเนินการมาตั้งแต่ปี 2549 นั้น
จะยังคงให้ความสำคัญมากยิ่งขึ้นทั้งในตลาดในประเทศและตลาดต่างประเทศ
โดยจะเป็นการปรับภาพลักษณ์ของสินค้าและองค์กรครั้งใหญ่ ทั้งนี้เพื่อสร้างการรับรู้ในตราสินค้า
(Brand Awareness) ในหลากหลายช่องทาง ทั้งนี้เริ่มต้นจาก
การปรับแนวความคิดการออกแบบสินค้า (Product Design Concept) โดยมุ่งเน้นในเรื่องของ
Human, Space and Technology
นั่นคือการออกแบบเพื่อให้สามารถตอบสนองการทำงานจริงได้อย่างสูงสุด นั่นคือ
จะต้องเป็นเฟอร์นิเจอร์ที่สามารถเพิ่มศักยภาพการทำงานของผู้ใช้งาน
และสามารถช่วยเพิ่มประสิทธิภาพการจัดวางเฟอร์นิเจอร์ให้เกิดประโยชน์สูงสุดนั่นคือการประหยัดพื้นที่
รวมทั้งจะต้องสามารถรองรับความก้าวหน้าของเทคโนโลยีต่างๆ ที่จำเป็นสำหรับการทำงาน
สำหรับการสร้างแบรด์ในช่องทางอื่นๆ ที่จะเกิดขึ้นนั้นจะผ่านกิจกรรมต่างๆ ที่จะเกิดขึ้นตลอดทั้งปี
รวมถึงภาพลักษณ์ของโชว์รูมทั้งในประเทศและต่างประเทศที่จะมีแนวความคิดการออกแบบแต่งตกแต่งเดียวกัน

นอกจากนี้บริษัทฯจะยังดำเนินการพัฒนาและขยายธุรกิจด้วยการสร้างพันธมิตรเพื่อเป็นผู้ให้บริการทางด้านสำนักงานแบบครบวงจร
(Total Office Solutions) โดยบริษัทได้สร้างพันธมิตรกับบริษัทชั้นนำทั้งในและต่างประเทศ
เพื่อจัดหน่ายผลิตภัณฑ์โดยผ่านทีมงานขายตรงโครงการ เครือข่ายโชว์รูม
และตัวแทนจำหน่ายในต่างประเทศอีกกว่า 25 ประเทศ ต่อไป

6.3 พัฒนาระบบ IT

ปี 2549 เป็นปีที่บริษัทได้พพัฒนา IT ทางด้านระบบการทำงานแบบ Workflow
ซึ่งเป็นการส่งต่อและอนุมัติเอกสารแบบ electronic
เพื่อความสะดวกรวดเร็วในการอนุมัติเอกสาร
ตลอดจนลดการใช้กระดาษและยังคงจะเป็นเป้าหมายสำคัญในการพัฒนาต่อในปี 2550

ในขณะเดียวกันกับระบบ ERP ที่ได้ Implement
ไปแล้วบางส่วนก็จะทำให้สามารถนำข้อมูลต่างๆมาใช้ในการบริหารและการตัดสินใจโดยเฉพาะอย่างยิ่งข้อมูลทางด้านการขาย
การสั่งซื้อและสินค้าคงคลัง